cyanic-selkie/wikianc huggingface dataset:
অ্যালেন ওকম্যান
প্রথম-শ্রেণীর ক্রিকেট
সাসেক্সের পক্ষে দীর্ঘকাল প্রথম-শ্রেণীর ক্রিকেটে অংশগ্রহণ করেছেন। ২১ বছরেরও অধিক সময়ে ৫৩৮টি প্রথম-শ্রেণীর খেলায় অংশ নিয়েছেন তিনি। ১৯৪৭ থেকে ১৯৬৮ পর্যন্ত দুই দশকেরও অধিক সময় সাসেক্সের পক্ষে সাহসী যোদ্ধার ভূমিকায় অবতীর্ণ হয়েছিলেন। তুলনামূলকভাবে মাঝারিসারির ব্যাটিং গড়ে অবস্থান করতেন। তাসত্ত্বেও নিজ কাউন্টির সর্বকালের সেরা রান সংগ্রাহকদের কাতারে অদ্যাবধি তিনি একাদশ স্থানে অবস্থান করছেন। ৩১বার ইনিংসে পাঁচ-উইকেট পেয়েছেন। ১৯৫৮ সালে গ্ল্যামারগনের বিপক্ষে ইনিংসে ব্যক্তিগত সেরা ৭/৩৯ বোলিং পরিসংখ্যান দাঁড় করিয়েছেন। ঐ খেলায় সর্বসাকুল্যে ৫৮ রান খরচায় ১০ উইকেট পেয়েছেন।
নয় মৌসুমে সহস্রাধিক রান পেয়েছেন। ১৯৫৪ সালে ৯৯ উইকেট দখল করেছেন তিনি। সমগ্র খেলোয়াড়ী -জীবনে ২২টি সেঞ্চুরি হাঁকিয়েছেন। ১৯৬১ সালে নটিংহ্যামশায়ারের বিপক্ষে ব্যক্তিগত সর্বোচ্চ অপরাজিত ২২৯ রান তুলেন। ঐ মৌসুমেই সর্বাধিক ২৩০৭ রান করেন তিনি।
টেস্ট ক্রিকেট
ইংল্যান্ডের পক্ষে দুইটি টেস্ট খেলায় অংশগ্রহণের সুযোগ পেয়েছেন। দুই টেস্টে অংশগ্রহণ করলেও ১৯৫৬ সালের অ্যাশেজ সিরিজে স্বাগতিক ইংল্যান্ড দল উভয়টিতে জয়লাভ করেছিল। ওল্ড ট্রাফোর্ডে তিনি মাত্র আট ওভার বোলিং করার সুযোগ পেয়েছিলেন। অন্যদিকে টনি লক ও জিম লেকার ১৩০ ওভার নিজেদের মধ্যে ভাগাভাগি করে নেন। ওল্ড ট্রাফোর্ডে অস্ট্রেলিয়ার উভয় ইনিংসে সর্বমোট পাঁচটি ক্যাচ তালুবন্দী করে গুরুত্বপূর্ণ ভূমিকা পালন করেন। ওল্ড ট্রাফোর্ডে জিম লেকারের টেস্টে ১৯ উইকেট লাভের মধ্যে তিনি পাঁচটি ক্যাচ তালুবন্দী করেছিলেন। ঐ সময়ে জিম লেকার, রে ইলিংওয়ার্থ ও ফ্রেড টিটমাসের ন্যায় সফল অফস্পিনারের দাপটের কারণে তার আন্তর্জাতিক খেলোয়াড়ী জীবন সংক্ষিপ্ত হয়ে যায়।
খেলার ধরন
সাবেক ওয়েলস গার্ডসম্যান ও কাউন্টির সর্বাপেক্ষা নির্ভরযোগ্য অল-রাউন্ডার অ্যালেন ওকম্যান তার অপ্রত্যাশিত উচ্চতাকে ব্যবহার করে অফস্পিনে বাউন্স ছুড়তেন। ব্যাটিং উপযোগী পিচে সম্মুখের দিকে ড্রাইভ মারতেন। কাছাকাছি এলাকায় ফিল্ডিং করার ক্ষেত্রেও সবিশেষ দক্ষতার পরিচয় দিয়েছেন। সমগ্র খেলোয়াড়ী জীবনে ৫৯৪টি ক্যাচ ঝুলিতে পুড়েছেন।
অবসর
খেলোয়াড়ী জীবন থেকে অবসরগ্রহণের পর ১৯৭০ সালে ওয়ারউইকশায়ারের কোচের দায়িত্ব পালন করেন। ১৯৭০ থেকে ১৯৮৭ সাল পর্যন্ত ওয়ারউইকশায়ারের কোচ ছিলেন। ১৯৭২ সালে দলের কাউন্টি চ্যাম্পিয়নশীপে শিরোপা বিজয়ে ভূমিকা রাখেন। এরপর ক্রিকেট প্রশাসনের দিকে চলে যান ও ক্লাবের সহকারী সচিব মনোনীত হন।
ক্রিকেট খেলা থেকে অবসরগ্রহণের পর একটি একদিনের আন্তর্জাতিকে আম্পায়ারের দায়িত্ব পালন করেছেন তিনি। ১৯৭৩ সালে সংক্ষিপ্ত সময়ের জন্যে আম্পায়ারের দায়িত্বে ছিলেন। এজবাস্টন টেস্টে সফরকারী ওয়েস্ট ইন্ডিজের খেলোয়াড়দের তীব্র আপত্তির মুখে আর্থার ফাগ মাঠ ত্যাগ করলে তিনি এ দায়িত্ব পালন করতে বাধ্য হন।
ব্যক্তিগত জীবন
প্রায় সত্তর ছুঁইছুঁই বয়সেও ক্রিকেট খেলায় অংশগ্রহণ করেছেন অ্যালেন ওকম্যান। সাসেক্স ক্রিকেট সোসাইটির প্রতিষ্ঠা বার্ষিকী উপলক্ষ্যে ওয়ারউইকশায়ারের ৫০ ঊর্ধ্ব বয়সী দলে খেলেন তিনি। ৬ সেপ্টেম্বর, ২০১৮ তারিখে ৮৮ বছর বয়সে অ্যালেন ওকম্যানের দেহাবসান ঘটে। তার মৃত্যুতে শ্রদ্ধাজ্ঞাপনপূর্বক হোভের কাউন্টি ক্রিকেট গ্রাউন্ডে সাসেক্স বনাম লিচেস্টারশায়ারের মধ্যকার খেলায় পতাকা অর্ধ-নমিত রাখা হয়।
পীরপুকুর ঢিবি
পীরপুকুর ঢিবি বাংলাদেশের ঝিনাইদহ জেলায় অবস্থিত একটি প্রত্নতাত্ত্বিক স্থাপনা। এটি কালীগঞ্জ উপজেলার বারোবাজার ইউনিয়নের তাহেরপুর সড়ক থেকে ১০০ মিটার দক্ষিণে অবস্থিত।
ইতিহাস
১৯৯৩-৯৪ সালে বাংলাদেশ প্রত্নতত্ত্ব অধিদপ্তর এই স্থানে খনন করে একটি প্রাচীন মসজিদের ধ্বংসাবশেষের অস্তিত্ব খুঁজে পায়। মসজিদের গম্বুজগুলো সম্পূর্ণ ধ্বংস হয়ে গেছে। শুধু চারপাশের দেয়ালগুলো কয়েক ফুট উচ্চতা পর্যন্ত বিদ্যমান। প্রত্নতত্ত্ববিদদের ধারণা মসজিদটি পঞ্চদশ শতাব্দীতে নির্মিত হয়েছিল।
নামকরণ
ঢিবিটির পাশে রয়েছে একটি বড় দিঘী, যার নাম পীরপুকুর। এই পীরপুকুরের নামে ঢিবিটির নামকরণ করা হয় পীরপুকুর ঢিবি ও পাশে মসজিদটি পীরপুকুর মসজিদ নামে পরিচিত।
বিবরণ
পীরপুকুর ঢিবিটি আয়তাকৃতির। এর দৈর্ঘ্য উত্তর-দক্ষিণে ৩০ মিটার ও প্রস্থ পূর্ব-পশ্চিমে ১৯ মিটার। পাশের ভূমি থেকে ঢিবির সর্বোচ্চ স্থানের উচ্চতা ২ মিটার। ঢিবিটির পশ্চিমদিকে আয়তাকৃতির মসজিদের অবস্থান। মসজিদটি উত্তর-দক্ষিণে ১৮.৪০ মিটার দীর্ঘ ও পূর্ব-পশ্চিমে ১০.৮৫ মিটার প্রশস্ত এবং দেয়ালের পুরুত্ব ১.৪০ মিটার। ভূমি থেকে উচ্চতা ৪৩ মিটার। মসজিদটি ১৫ গম্বুজ বিশিষ্ট ও লাল ইটের তৈরি। এতে বিভিন্ন রকমের ইট ব্যবহৃত হয়েছে। ইটের পিলারগুলো বর্গাকার ও কোণাগুলো গোলাকার। ভিতরের দেয়ালে রয়েছে ১২টি স্তম্ভ। ভেতরে পশ্চিম দিকে কেন্দ্রীয় মেহরাবটি ১২ ধাপ সিড়ি যুক্ত ও উচ্চতা ১.৮৩ মিটার। মসজিদের চার কোণায় রয়েছে অষ্টভুজাকৃতির বুরুজ ছিল, যার নিচে ভূমির সাথে বাঁধন ছিল। উত্তরদিকে রয়েছে দুটি খিলানাকৃতির প্রবেশপথ, যার একটি ধ্বংসপ্রাপ্ত হয়ে গেছে। দক্ষিণদিকে ত্রিকোণাকৃতির নকশা করা জানালা বিদ্যমান। মসজিদের সামনে রয়েছে পীরপুকুর দিঘি এবং দুই পাশে রয়েছে দুইটি কবরস্থান।
আজান ফকির
আজান ফকির(Ajan fakir;অসমীয়া: আজান ফকীর) একজন ইসলাম ধর্ম প্রচারক, জিকির গীত রচয়িতা ও কবি ছিলেন। তার প্রকৃত নাম ছিল শাহ মীরান। তিনি আজান পীর, হজরত শাহ মিরান ও শাহ মিলান নামেও বিখ্যাত ছিলেন। ১৬১০ সনে ইরাকের রাজধানী বাগবাদে আজান ফকিরের জন্ম হয়েছিল। তিনি ইসলাম ধর্ম প্রচার করার জন্য অসমে এসেছিলেন।
পরিবার
আজান ফকির রংপুরের (বর্তমান শিবসাগর) স্থায়ী বাসিন্দা সৈয়দ ওসমান গণি খোন্দাকারের কন্যাকে বিবাহ করেছিলেন। তিনি দুটি পুত্র সন্তানের পিতা ছিলেন। তিনি বৈবাহিক জীবন সফলভাবে পালন করতেন ও ধর্ম প্রচার করার উদ্যেশে তিনি বিভিন্ন স্থানে ঘুরে বেড়াতেন।
আজান ফকিরের অসম আগমন
ইরাকের রাজধানী বাগদাদ থেকে বহুসংখ্যক মুসলমান ব্যক্তি ইসলাম ধর্ম প্রবর্তন করার জন্য নিজের ঘর-বাড়ি ছেড়ে পৃথিবীর বিভিন্ন প্রান্তে ছড়িয়ে পরেছিলেন। তারা আল্লাহর নামে নিজের জীবন উৎসর্গ করেছিলেন। এই আদর্শে অনুপ্রাণিত হয়ে শাহ মীরান তার ভাতৃ নবি ইরাক থেকে আফগানিস্তান পৌঁছেছিলেন তারপর আফগানিস্তান থেকে ভারতে প্রবেশ করেন। তারপর তারা আজমির, দিল্লী ও বঙ্গদেশ হয়ে অসমে প্রবেশ করেন। আজান ফকির ও ভাতৃ নবি অসমে এসে কিছুদিন হাজোর হজরত গিয়াছ-উদ্দিন আউলিয়ার দরগাহে বাস করেছিলেন। সেই সময়ে অসমে আজান ফকির ও ভাতৃ নবিরের নিজের বলে কেউ ছিলনা। কালক্রমে তারা অসমীয়া কন্যা বিবাহ করেন ও নিজের ধর্ম বজায় রেখে অসমীয়া লোক-সংস্কৃতির সঙ্গে সম্পূর্ণ রুপে মিশে যান। হাজোতে থাকা অবস্থায় তিনি অসমীয়া ভাষা আয়ত্ত করেছিলেন। তিনি ভাষার সঙ্গে অসমীয়া লোক-সংস্কৃতির অঙ্গ ওজাপালী,নৃত্যগীত, দেহবিচারগীত ও লোকগীতের ছন্দে মনোনিবেশ করেছিলেন। পরবর্তী সময়ে তিনি অসমীয়া লোক-সংস্কৃতির প্রতি অনুপ্রাণিত হয়ে জিকির রচনা করেছিলেন। জিকিরের ছন্দ অসমীয়া লোকগীত থেকে নেওয়া কিন্তু জিকির আরবী ও ফার্সি ভাষায় লেখা হয়েছিল।
ধর্মীয় আদর্শ
হাজোতে কয়েকদিন থাকার পর দুই ভাতৃ শিবসাগরের দিকে রওনা হন ও নিকটবর্তী চুনপুরা নামক স্থানে উপস্থিত হয়ে বসবাস করা আরম্ভ করেন। আজান ফকির আসার আগে চুনপুরা গ্রামে মসজিদ ছিলনা তিনি প্রথম এই অঞ্চলে মসজিদ স্থাপন করেছিলেন। তিনি ইসলাম ধর্মালম্বী লোকদেরকে দিনে পাঁচবার নামায পড়ার জন্য অণুরোধ করলেন ও মসজিদ থেকে নিয়মীত ভাবে আযানের ব্যবস্থা করলেন। তিনি জিকির গেয়ে সবার মন আকর্ষণ করেছিলেন। আজান ফকিরের মধুর কন্ঠে জিকির শুনে সকল মুসলমান লোক আল্লাহর মহত্বের কথা উপলদ্ধি করেন ও নিয়মিত নামায পড়া আরম্ভ করেন। এইভাবে অসমে এক নতুন সংস্কৃতির সৃষ্টি হয়। তিনি জনপ্রিয় হয়ে উঠেন ও তার নাম শাহ মীরান থেকে আজন ফকিরে পরিবর্তন হয়ে যায়।
আজান ফকিরের জিকির
‘’’জিকির’’’ হচ্ছে অসমে প্রচলিত ধর্মীয় গান। এই গানের মাধ্যমে ইসলাম ধর্মীয় লোকেরা আল্লাহকে স্মরণ করেন। জিকির শব্দটি আরবি ভাষার “ জিকিঅর” থেকে হয়েছে যার অর্থ | আল্লাহ'র নাম স্মরণ করা'। জিকির ইসলাম ধর্মের পবিত্র কাজ হিসেবে গণ্য করা হয়। আজান ফকির অসমীয়া ভাষায় জিকির রচনা করেছিলেন। আজান ফকির আগমনের সময় অসমের মুসলমানেরা 'রোযা, নামায, যাকাত' ইত্যাদি রীতি-নীতি ও অনুষ্ঠান নিয়মিত ভাবে পালন করতেন না। ফলে আজান ফকির অসমের মুসলমানদেরকে ধর্মীয় দিকে আকর্ষণ করার জন্য জিকির রচনা করেছিলেন। জিকিরের ভাষা, ছন্দ ও সুর অসমীয়া ভাষায় রচিত কিন্তু এই গানে ফার্সি ও আরবি ভাষার সামান্য ব্যবহার দেখা যায় । জিকির সমবেত ভাবে গাওয়া হয় ও লোকগীতের মত এর ভঙ্গি সহজ ও সরল। জিকির গীত পরিবেশনে স্থানীয় বাদ্যযন্ত্র দোতারা, বাঁশী, টোকা ইত্যাদির ব্যবহার করা হয়। অসমে প্রচলিত বেশিরভাগ জিকির আজান ফকীর রচনা করেছিলেন যদিও মুনিয়া দেওয়ান, বান্দর ফকীর, সৈয়দ মুরতাজা, গোলাম হুসেইন, হরিদাস কুমার ও বেথাই গুয়াল ইত্যাদি শিল্পীরাও জিকির রচনা করেছিলেন।
আজান ফকিরের জারি গীত
ইমাম হাসান ও ইমাম হোসাইনের কারবালাতে ঘটিত বেদনাদায়ক কাহিনীকে কেন্দ্র করে রচনা করা শোকগাথা গীতকে জারিগীত বলা হয়। ইসলাম ধর্মীয় লোকের অতি জনপ্রিয় এই গীতটিতে হজরত আলী' ও ফাতিমা বিবির নাম সন্নিবিষ্ট করা হয়। অসমে প্রচলিত জারি গীত জিকির থেকেও অধিক প্রাচীন। এই গীতটিকে মর্সিয়া গীত বলেও বলা হয়। জারি গীতের বিষয়বস্তু - ইসলামি ধর্মীয় চেতনায় সত্যের বিজয়প্রার্থী ইমাম হোসাইনের সেই সময়কার চিত্র। গীতটিতে বর্নিত কারবালার বেদনাদায়ক করুন কাহিনী সবার অন্তর স্পর্শ করে যায়।
“ জীবর সারথী নাম গোঁ আল্লাহ ” হচ্ছে আজান পীরের একটি জনপ্রিয় জারি গান ।
আজান ফকিরের মৃত্যু
প্রায় ১২০ বৎসর বয়সে আজান ফকিরের মৃত্যু হয়েছিল বলে অনুমান করা হয় । শরাগুরি সাপরি মসজিদের পাশে আজান ফকিরকে কবর দেওয়া হয়েছে । এখানেই আজান পীরের রওজা (সমাধি) ।
খেঁকশিয়াল
খেঁকশিয়াল (Fox) একজাতীয় ছোট্ট শিয়ালজাতীয় শ্বাপদভূক্ত স্তন্যপায়ী প্রাণী। শ্বাপদ প্রাণী হওয়ায় তারা অন্যান্য ছোট ছোট প্রাণী শিকার করে জীবনধারন করে। ইঁদুর, ঘাসফড়িং, পাখি ও এর ডিম খাদ্য হিসেবে গ্রহণ করে। এমনকি এরা বিভিন্ন ফলমূল খেয়ে থাকে। কখনোবা এরা গলিত পঁচা মাংসও খায়।
ক্যানিডে পরিবারভূক্ত প্রাণীদের মধ্যে খেঁকশিয়ালই সবচেয়ে ছোট সদস্য। এ স্তন্যপায়ী প্রাণীটি কুকুর প্রজাতির সাথে সম্পৃক্ত। এরা খুব ধূর্ত, চঞ্চল ও দ্রুতবেগে দৌঁড়াতে সক্ষম। দলবদ্ধ হয়ে শিকারে বের হয় ও একত্রে থাকতে পছন্দ করে। তাদের ঘন, বিস্তৃত লেজ সহজেই দৃশ্যমান ও এর সাহায্যেই শনাক্ত করা সম্ভবপর। লেজের সাহায্যে সতর্ক সঙ্কেত প্রেরণ করে অন্যান্য সদস্যদের সাথে যোগাযোগ রক্ষা করে থাকে। লেজে চর্বি সঞ্চিত থাকে।
নাম
বাংলায় খেঁকশিয়ালকে (Fox) সাধারণত "শিয়াল" ডাকা হয়, যদিও দুটি ভিন্ন প্রজাতির প্রাণী।
বৈশিষ্ট্যাবলী
ক্যানিডে পরিবারভূক্ত প্রাণীদের বৈশিষ্ট্য হিসেবে খেঁকশিয়াল ছোট থেকে মাঝারি আকৃতির হয়ে থাকে। এ পরিবারের অন্যান্য সদস্য গৃহপালিত মাঝারি আকৃতির কুকুরের চেয়ে এটি কিঞ্চিৎ ছোট। প্রধান বৈশিষ্ট্য হিসেবে রয়েছে এর লম্বাটে মুখমণ্ডল এবং ঘন, ছড়ানো বিস্তৃত লেজ। লেজের শেষ প্রান্তে ধবল কেশ দেখা যায়। বন্য পরিবেশে খেঁকশিয়াল ১০ বছর পর্যন্ত বেঁচে থাকতে পারে। কিন্তু শিকারে পরিণত হওয়ার প্রেক্ষাপটে গড়পড়তা ২ থেকে ৩ বছর পর্যন্ত বাঁচে। শিকারী, সড়ক দুর্ঘটনা এবং বিভিন্ন ধরনের রোগে আক্রান্ত হওয়াই এর প্রধান কারণ।
পুরুষ খেঁকশিয়াল গড়পড়তা ৫.৯ কিলোগ্রাম বা ১৩ পাউন্ডের হয়। স্ত্রীজাতীয় খেঁকশিয়াল তুলনামূলকভাবে ওজনে কম হয় যা প্রায় ৫.২ কিলোগ্রাম বা ১১.৫ পাউন্ড হয়ে থাকে। বাসস্থানের উপর নির্ভর করে এদের শারীরিক গড়ন।
পৃথিবীতে বহু প্রজাতির খেঁকশিয়াল দেখা যায়: লাল শিয়াল, কাঁকড়াভূক খেঁকশিয়াল, বাংলা খেঁকশিয়াল, ধূসর খেঁকশিয়াল, ডারউইনের খেঁকশিয়াল ইত্যাদি। ফেনেক ও কিট ফক্সের বড় চোখ ও স্বল্প লোম থাকে। অন্যদিকে আর্কটিক খেঁকশিয়ালের ক্ষুদ্র চোখ এবং ঘন লোমে আবৃত থাকে। এদের প্রজাতি ও পরিবেশের উপর নির্ভর করে শাবক প্রসব করে। আর্কটিক খেঁকশিয়াল গড়ে ৪ থেকে ৫টি এবং সর্বোচ্চ ১১টি শাবক প্রসব করে থাকে।
বাসস্থান
thumb|250px মোট ৩৭টি প্রজাতির খেঁকশিয়াল পৃথিবীতে দেখা যায়। তন্মধ্যে মাত্র ১২ প্রজাতিই 'প্রকৃত খেঁকশিয়াল' ("ভুলপিস" (Vulpes) গণের সদস্য) হিসেবে পরিগণিত হয়ে থাকে। বৈশ্বিক পর্যায়ে অতি সাধারণ খেঁকশিয়াল হিসেবে রয়েছে লাল শিয়াল (রেড ফক্স)। এরা খুবই ধূর্ত প্রকৃতির যা অতি প্রাচীনকাল থেকেই উপকথায় বর্ণিত রয়েছে।
নিশাচর প্রাণী হিসেবে এরা দিনের বেলা ঘন ঝোঁপ-ঝাড়ের আড়ালে লুকিয়ে থাকে ও ঘুমায় কিংবা বিশ্রাম নেয়। কিন্তু গোধূলীলগ্নে এরা সক্রিয় হয়ে ওঠে এবং শিকারের সন্ধানে বের হয়। খেঁকশিয়াল পৃথিবীর সকল মহাদেশেই পাওয়া যায়। ব্যতিক্রম হিসেবে রয়েছে এন্টার্কটিকা মহাদেশ। অধিকাংশ প্রজাতিই বন-জঙ্গল, ঝোঁপ-ঝাড়, মরুভূমি এলাকায় এদের আবাসস্থল। অস্ট্রেলিয়ায় এদের আদি আবাসস্থল নয়; কিন্তু কোন না কোনভাবে এ মহাদেশে আবাস গেড়েছে। যুক্তরাজ্যে একসময় খুবই জনপ্রিয় ও সাধারণ খেলা হিসেবে খেঁকশিয়াল শিকার প্রচলিত ছিল। ঘোড়া ও কুকুর সহযোগে এ শিকার ক্রীড়াটি বর্তমানে নিষিদ্ধ ঘোষিত হয়েছে।
পরিবেশের ভারসাম্য
thumb|250px|কেপ ফিয়ার জাদুঘরে খেঁকশিয়াল সম্বন্ধে প্রদর্শনী খেঁকশিয়াল সর্বভূক প্রাণী হিসেবে পরিচিত। অন্যান্য ছোটোখাটো প্রজাতির স্তন্যপায়ী প্রাণী, সরীসৃপ হিসেবে সাপ, কাঁকড়া, ঘাস, ফল, মাছ, পাখি, ডিম, পোকামাকড়সহ বহুবিধ প্রাণী এদের প্রধান খাবার। অনেক প্রজাতিই খাদক হিসেবে পরিচিত কিন্তু কিছু প্রজাতি বিশেষ খাবারে আসক্ত। অধিকাংশ প্রজাতিই সাধারণতঃ দৈনিক ১ কিলোগ্রাম খাবার গ্রহণ করে। অতিরিক্ত খাবার গাছের পাতা, বরফ কিংবা বালুর নিচে সঞ্চিত রাখে।
অধিকাংশ কৃষিজাত পণ্যই শশকজাতীয় প্রাণীর মাধ্যমে ক্ষতিগ্রস্ত ও ধ্বংসপ্রাপ্ত হয়। নিম্নভূমিতে এ সকল শশকের ৪৫ থেকে ৭০ শতাংশই খেঁকশিয়ালের খাদ্যে পরিণত হয়। এক গবেষণায় দেখা গেছে যে, একটি খেঁকশিয়াল তার স্বাভাবিক জীবনকালে শশকসহ অন্যান্য ক্ষতিকর প্রাণী হত্যা করে £১৫০ থেকে £৯০০ পাউন্ডের সমপরিমাণ ফসল রক্ষা করে থাকে। এরফলে কৃষকেরা আর্থিকভাবে লাভবান হয়ে থাকে যা খেঁকশিয়াল হত্যা করা থেকে প্রত্যেকেরই বিরত থাকা উচিত।
এশিয়ান পেইন্টস শারদ সম্মান
এশিয়ান পেইন্টস শারদ সম্মান কলকাতার দুর্গাপূজায় শ্রেষ্ঠ শিল্পকৃতিত্বের জন্য প্রদেয় একটি বিশেষ পুরস্কার। ১৯৮৫ সাল থেকে এশিয়ান পেইন্টস কলকাতার দুর্গাপূজা সমিতিগুলিকে এই পুরস্কারে ভূষিত করে আসছে। এশিয়ান পেইন্টস শারদ সম্মান চালু হওয়ার পর থেকে আরও একাধিক শারদ সম্মান চালু হয়েছে, কিন্তু অদ্যাবধি এশিয়ান পেইন্টস শারদ সম্মান দুর্গাপূজার ক্ষেত্রে একটি বিশেষ স্থান অধিকার করে রয়েছে।
পুরস্কার
১৯৮৫ সাল থেকে কলকাতার দুর্গাপূজায় শ্রেষ্ঠ মণ্ডপসজ্জার জন্য "এশিয়ান পেইন্টস শারদ সম্মান" প্রদান শুরু হয়। কলকাতার ৩০০০ পূজামণ্ডপের মধ্যে থেকে কয়েকটি সম্মান প্রতিযোগিতার জন্য নির্বাচিত করা হয় এবং শেষ পর্যন্ত ছয়টি মণ্ডপ প্রতি বছর এই সম্মান লাভ করে।
পুরস্কার বিভাগ
এশিয়ান পেইন্টস শারদ সম্মানে মোট ছয়টি পুরস্কার দিয়ে পূজামণ্ডপগুলিকে সম্মানিত করা হয়। ১৯৮৫ সালে এই পুরস্কার চালু করার সময় মোট তিনটি পূজাকে শ্রেষ্ঠ পূজামণ্ডপ বিভাগে সম্মানিত করা হত। ১৯৯৪ সাল থেকে অখ্যাত অথচ উৎকৃষ্ট শিল্পরুচিসম্পন্ন মণ্ডপগুলিকে সম্মানিত করার জন্য "বছরের বিস্ময়" নামে একটি বিভাগ চালু হয়। পরবর্তী ছয় বছর এই চারটি বিভাগেই পূজামণ্ডপগুলিকে সম্মানিত করা হতে থাকে। ২০০০ সাল থেকে বিশেষ মণ্ডপসজ্জা পরিকল্পনার জন্য "নব্য নকশি" এবং শ্রেষ্ঠ প্রতিমার জন্য "শ্রেষ্ঠ প্রতিমাশিল্পী" নামে দুটি বিভাগ চালু হয়। সম্মান প্রদানের কয়েকটি শর্তের মধ্যে উল্লেখযোগ্য হল নির্দিষ্ট থিমের ভিত্তিতে মণ্ডপের সামগ্রিক সৌন্দর্য ও বিশালতা, দুর্গা প্রতিমার সৌন্দর্য, মণ্ডপের অভ্যন্তরীণ সৌন্দর্য ইত্যাদি।
শ্রেষ্ঠ পুজো
250px|thumb|right| নিউ আলিপুর সুরুচি সংঘ ২০০৩ সালে শ্রেষ্ঠ পুজো ও ২০০৭ সালে নব্য নকশি সম্মান পায়। thumb|২০১০ সালে শ্রেষ্ঠ পুজো পুরস্কার প্রাপ্ত বড়িশা ক্লাবের প্রতিমা ১৯৮৫ সালে পুরস্কার প্রবর্তনের সময় থেকে এই বিভাগে পুরস্কার দেওয়া হচ্ছে। তিনটি পূজামণ্ডপকে মণ্ডপসজ্জা, প্রতিমা, পরিবেশরক্ষা, আলোকসজ্জা ইত্যাদিতে শ্রেষ্ঠত্ব প্রদর্শনের জন্য এই পুরস্কার দেওয়া হয়। তিনটি পুরস্কারের কোনো নির্দিষ্ট ক্রম (যথা, প্রথম, দ্বিতীয় বা তৃতীয়) নেই। তিনটি পুরস্কারকেই শ্রেষ্ঠ পুজো নামে অভিহিত করা হয়। অতীতে বিখ্যাত পূজামণ্ডপগুলি এই পুরস্কার লাভ করলেও, বর্তমানে অনেক অখ্যাত পূজামণ্ডপও নিজ শ্রেষ্ঠত্ব দেখিয়ে এই পুরস্কার লাভে সক্ষম হয়েছে। বর্তমানে কলকাতার অনেক পূজাতেই থিম-ভিত্তিক মণ্ডপ ও প্রতিমাসজ্জা দেখা যায়। ২০০১ সালে "বোসপুকুর শীতলামন্দির সার্বজনীন" ভাঁড় দিয়ে পূজামণ্ডপ তৈরি করে শ্রেষ্ঠ পুজোর সম্মান লাভ করে। অনেক পূজামণ্ডপই একাধিকবার এই সম্মান পেয়েছে। "আদি বালিগঞ্জ সার্বজনীন" পাঁচ বার শ্রেষ্ঠ পুজোর সম্মান পেয়েছে। এই বিভাগে পুরস্কার পাওয়া কোনো পূজামণ্ডপই পরে "বছরের বিস্ময়" বিভাগের জন্য মনোনীত হতে পারে না, তবে "নব্য নকশি" বা "শ্রেষ্ঠ প্রতিমাশিল্পী" বিভাগে পুরস্কার পেতে পারে।
বছরের বিস্ময়
১৯৯৪ সালে এই পুরস্কার চালু হয় মূলত অখ্যাত পূজামণ্ডপগুলিকে সুপরিচিত করে তোলার উদ্দেশ্যে। অনেক অখ্যাত পূজাই এই পুরস্কার পেয়ে কলকাতাবাসীর কাছে পরিচিত নাম হয়ে উঠেছে। এগুলির মধ্যে উল্লেখযোগ্য হল বড়িশা সহযাত্রী, করবাগান, শিবমন্দির সার্বজনীন ইত্যাদি। লেকটাউন নেতাজি স্পোর্টিং ক্লাব একটি পার্বত্য গ্রামের আদলে মণ্ডপ তৈরি করে ২০০৩ সালে এই পুরস্কার লাভ করেছিল। তবে দেখা গেছে, পূর্ববর্তী বছরেই পরিচিতি অর্জন করেছে, এমন পূজামণ্ডপও এই সম্মানে ভূষিত হয়েছে। তবে যে পূজা একবার এই বিভাগে পুরস্কৃত হয়, সেটি পরে আর এই বিভাগে মনোনয়ন পায় না।
নব্য নকশি
প্রদানের বছর (২০০০ – বর্তমান)
২০০০ সাল থেকে বিশেষ মণ্ডপসজ্জার জন্য নব্য নকশি পুরস্কার প্রদান শুরু হয়। "শ্রেষ্ঠ পুজো" বা "বছরের বিস্ময়" সম্মান প্রাপ্ত পূজাগুলিও এই পুরস্কার পেতে পারে। ২০০০ সালে "দর্পনারায়ণ ঠাকুর স্ট্রিট সার্বজনীন" ঘুঁটে দিয়ে মণ্ডপ নির্মাণ করে প্রথমবার এই সম্মান লাভ করেছিল। অখ্যাত ও পরিচিত উভয়প্রকার পূজামণ্ডপই এই পুরস্কারের জন্য মনোনীত হতে পারে। বিচারকেরা মণ্ডপসজ্জার জটিলতা, সূক্ষ্ম পরিকল্পনা ও প্রযুক্তিগত অভিনবত্ব বিচার করে এই সম্মান প্রদান করেন।
শ্রেষ্ঠ প্রতিমাশিল্পী
প্রদানের বছর (২০০০ – বর্তমান)
thumb|এশিয়ান পেইন্টস শারদ সম্মান বিজয়ী শিল্পী সনাতন দিন্দার দুর্গাপ্রতিমা ২০০০ সালে চালু হওয়া এই বিভাগে শ্রেষ্ঠ প্রতিমাশিল্পীদের সম্মানিত করা হয়। বিচারকেরা প্রতিমার সৌন্দর্য, প্রতিমায় শান্তি ও শক্তিমত্তার অভিপ্রকাশ এবং পূজার থিমের সঙ্গে প্রতিমার সাযুজ্যের দিকটি বিচার করে এই সম্মান প্রদান করে থাকেন। সনাতন দিন্দা তিন বার এই সম্মানে ভূষিত হয়েছেন (২০০০ সালে "হাতিবাগান সার্বজনীন" এবং ২০০৪ ও ২০০৬ সালে "নলিন সরকার স্ট্রিট সার্বজনীন" পূজার জন্য)। প্রদীপ রুদ্র পাল "বেহালা আদর্শপল্লী"র জন্য দুবার এই সম্মান পেয়েছেন। পূর্ণেন্দু দে-ও দুবার এই সম্মান পেয়েছেন (২০০৭ সালে "চক্রবেড়িয়া সার্বজনীন" ও ২০০৮ সালে "বেহালা ক্লাব" পূজার জন্য)। ২০০৫ সালে বেহালা আদর্শপল্লী একসঙ্গে "শ্রেষ্ঠ পুজো" ও "শ্রেষ্ঠ প্রতিমাশিল্পী" সম্মান পায়।
বিচারক ও বিচারপদ্ধতি
বাংলার বিশিষ্ট শিল্পী, সাহিত্যিক, রাজনীতিবিদ, ক্রীড়াব্যক্তিত্বদের এশিয়ান পেইন্টস শারদ সম্মানের বিচারক নিয়োগ করা হয়। এঁদের মধ্যে উল্লেখযোগ্য হলেন চিত্রশিল্পী শুভাপ্রসন্ন, অভিনেতা সব্যসাচী চক্রবর্তী, মুনমুন সেন, জাদুকর পিসি সরকার, আবৃত্তিশিল্পী ব্রততী বন্দ্যোপাধ্যায় প্রমুখ। পূজামণ্ডপগুলিকে তৃতীয়ার মধ্যে মনোনয়ন জমা দিতে বলা হয়। পঞ্চমী ও দুর্গাষষ্ঠীর দিন বিচারকেরা মণ্ডপে মণ্ডপে ঘুরে বারো জন চূড়ান্ত প্রতিযোগীর নাম নির্বাচিত করেন। অষ্টমীর সন্ধ্যায় পুরস্কার প্রাপকের নাম ঘোষিত হয়।
জয়ীদের তালিকা
নিচে বিগত ২৩ বছরে এশিয়ান পেইন্টস শারদ সম্মান জয়ীদের তালিকা দেওয়া হল:
পরিতোষ সেন
কর্মজীবন
ভারতে ফেরার পর চিত্রাঙ্কনের পাশাপাশি বিহারের অধুনা ঝাড়খণ্ডের রাঁচির কাছে নেতারহাট স্কুলে অঙ্কনের শিক্ষক হিসাবে কাজে যুক্ত হন। পরবর্তীতে যাদবপুর বিশ্ববিদ্যালয়ে যোগদান করেন। পরিতোষ সেন যাদবপুরে অবস্থিত মুদ্রণ কারিগরি শিক্ষা প্রতিষ্ঠান 'দ্য রিজিয়োনাল ইন্সটিটিউট অফ প্রিন্টিং টেকনোলজি'তে অনেক বছর ডিজাইন অ্যান্ড লে-আউটের শিক্ষক ছিলেন। আরআইপিটি কলেজের তিনতলার স্টুডিয়ো তথা শ্রেণিকক্ষে একবার এক ছাত্র প্রশ্ন করে : 'স্যার আপনার ছেলে কী করে?' তিনি দু-সেকেন্ড নীরব থেকে বললেন, 'আমার কোনো ছেলেমেয়ে নেই, তোমরা-ই আমার ছেলেমেয়ে।' তিনি ছাত্রছাত্রীদের নিজের সন্তানের মতোই স্নেহ করতেন। ক্লাস চলাকালীন প্রত্যেকের কাছে গিয়ে কাজ দেখে ঠিক করে দিতেন। আবার কাজের ফাঁকে আন্তর্জাতিক চিত্রশিল্পী ভ্যান গঘের  জীবনের গল্প বলতেন। ষাটের দশকে তিনি ইংল্যান্ড ও ফ্রান্সে কাটান। ফরাসি সরকারের পৃষ্ঠপোষকতায় তিনি ওই সময়ে রবীন্দ্রনাথ ঠাকুরের পাণ্ডুলিপি অনুসারে বাংলা টাইপোগ্রাফির নকশা তৈরি করেন। ১৯৭০-৭১ খ্রিস্টাব্দে তিনি নিউ ইয়র্কে থাকেন রকাফেলার ফেলোশিপ নিয়ে। দেশে ফিরে তিনি চিত্রকলায় মগ্ন হয়ে যান। ১৯৭৭-৭৮ খ্রিষ্টাব্দে তিনি আমেরিকায় অ্যাসোসিয়েট লেকচারার হয়ে চলে যান। তার স্ত্রী-ও ওই দেশে চাকরি নিয়েছিলেন, দুজনে এক জায়গায় থাকবেন এই জন্যে। ১৯৮১-৮২ খ্রিস্টাব্দে তিনি বাল্টিমোর মেরিল্যান্ড ইনস্টিটিউট অফ আর্টের আবাসিক আর্টিস্ট হিসাবে নিযুক্ত হন। ১৯৮৫ খ্রিস্টাব্দে তিনি আমন্ত্রিত হয়ে দেশে ফিরে গুজরাটের আমেদাবাদ ন্যাশনাল ইনস্টিটিউট অফ ডিজাইনের আবাসিক আর্টিস্ট হন।
প্রদর্শনী ও সম্মাননা
তিনি রকফেলার ফাউন্ডেশনের ফেলোশিপ ছাড়াও ১৯৬৯ খ্রিষ্টাব্দে তিনি ডিজাইনিং ও টাইপফেস শেখার জন্যে ফরাসি ফেলোশিপ লাভ করেন। তিনি ভারত ও বহির্বিশ্বে প্রচুর প্রদর্শনীতে অংশ নিয়েছেন। ভারতে তার ছবি প্রথম প্রদর্শিত হয় ১৯৪৪ খ্রিস্টাব্দে। অন্যদের মধ্যে রয়েছে: মাদার টেরেসা সরণির (পার্ক স্ট্রিট) কাছে ব্রিটিশ পেইন্টসের (বার্জার পেইন্টস) অডিটোরিয়ামে বিগত শতকের আটের দশকে পরিতোষবাবুর একটি একক প্রদর্শনীর আয়োজন করা হয়। প্রদর্শনীর বিষয় ছিল : 'অন্তঃসত্ত্বাকালীন মায়ের শারীরিক অবস্থার বিবর্তন'। কী অভিনব দক্ষতায় শিল্পী অন্তঃসত্ত্বার সময়কালীন মায়ের প্রচ্ছন্ন যন্ত্রণাকাতরতার মধ্যেও বেড়াল নিয়ে খেলা করা এবং অব্যক্ত যন্ত্রণাকে হাসিতে রূপান্তরিত করার প্রয়াস ছবিতে ফুটিয়ে তুলেছিলেন, না-দেখলে বিশ্বাস করা কঠিন ছিল। অবশ্য বিরূপ মন্তব্যও যে হয়নি তা কিন্তু নয়। আবার, ওই শিল্প প্রদর্শনীর পঁচিশটি ছবিই ছিল নগ্ন। আসলে রতনে রতন চেনে! পরিতোষবাবুর দেশি-বিদেশি গুণগ্রাহীর মধ্যে তার বন্ধু তথা বিশ্ববন্দিত চলচ্চিত্র পরিচালক সত্যজিৎ রায় ওই শিল্প প্রদর্শনীর একটি ছবি তৎকালীন মূল্যে এক হাজার টাকায় কিনেছিলেন। সেটা দেখে এক বিদেশিনীও ছ-শো টাকায় একটি ছবি কেনেন। ১৯৪২ খ্রিষ্টাব্দে তিনি আধুনিকতাবাদী ক্যালকাটা গ্রুপ-এর প্রতিষ্ঠাতা সদস্য ছিলেন। পরিতোষ সেন ভারতীয় উচ্চাঙ্গ সঙ্গীতের ভক্ত ছিলেন। কলকাতায় উচ্চাঙ্গ সঙ্গীতের অনুষ্ঠানে, বিশেষ করে সেতারের অনুষ্ঠানে রবিশঙ্কর, ইমরাত খান, নিখিল বন্দ্যোপাধ্যায় প্রমুখের সেতারবাদন তার পছন্দের বিষয় ছিল।
উল্লেখযোগ্য চিত্র
পরিতোষ সেনের উল্লেখযোগ্য চিত্র হল -
রচিত গ্রন্থ
ছবি আঁকার পাশাপাশি লেখালেখিতেও সিদ্ধহস্ত ছিলেন তিনি। তার লেখা গ্রন্থগুলি হল-
রিয়াজ অভিনীত চলচ্চিত্রের তালিকা
thumb|240px|right|রিয়াজ তার নিজ বাসায় রিয়াজ উদ্দিন আহমেদ সিদ্দিক, জনপ্রিয় পরিচিতি রিয়াজ (Riaz; জন্ম: ২৬ অক্টোবর, ১৯৭২ ) একজন বাংলাদেশী চলচ্চিত্র অভিনেতা। তিনি ১৯৯৫ সালে বাংলার নায়ক চলচ্চিত্রে অভিনয়ের মাধ্যমে চলচ্চিত্র জগতে পদার্পণ করেন। যদিও প্রথম চলচ্চিত্রটি তাকে প্রশন্ত সুনাম প্রদান করেনি। ১৯৯৭ সালে মহাম্মদ হান্নান পরিচালিত প্রাণের চেয়ে প্রিয় চলচ্চিত্রটি অসাধারণ ব্যবসায়িক সাফল্য লাভ করে এবং রাতারাতি জনপ্রিয়তার শীর্ষে চলে আসেন। তিনি বাংলাদেশের অনেক গুনী পরিচালকের সাথে কাজ করে অসংখ্য চলচ্চিত্রে অভিনয় করে বাণিজ্যিকভাবে সফল হয়েছেন। এছাড়াও রিয়াজ ভারতের বিখ্যাত চলচ্চিত্রকার ও অভিনেতা মহেশ মাঞ্জরেকার এর ইট ওয়াজ রেইনিং দ্যাট নাইট নামে একটি ইংরেজি চলচ্চিত্রে অভিনয় করেছেন। এই চলচ্চিত্রে রিয়াজ বলিউডের খ্যাতনামা অভিনেত্রী সুশমিতা সেনের সাথে কাজ করেছেন।
বাংলাদেশের চলচ্চিত্র জগতে তার অনন্যা অবদানের জন্য বাংলাদেশ সরকার তাকে তিনবার জাতীয় চলচ্চিত্র পুরস্কারের শ্রেষ্ঠ চলচ্চিত্র অভিনেতার পূরস্কারে ভূষিত করে, যা হচ্ছে যথাক্রমে দুই দুয়ারী (২০০০), দারুচিনি দ্বীপ (২০০৭) এবং কি যাদু করিলা (২০০৮)। তিনি সুস্থ ছবির যোদ্ধা হিসেবেও একটি বিশেষ পরিচিতি লাভ করেন। ২২শে মার্চ ২০১৩ সালে মুক্তি পায় গাজী মাহবুব পরিচালিত শিরি ফরহাদ।
রিয়াজ অভিনীত লোভে পাপ পাপে মৃত্যু এটি মুক্তি পায় ২০১৪ সালের ১৪ ফেব্রুয়ারি বিশ্ব ভালোবাসা দিবসে যা সোহানুর রহমান সোহান পরিচালনা করেন। এরপর
দীর্ঘ পাঁচ বছর বিরতি নেন রিয়াজ। "সুইটহার্ট" নামের এই চলচ্চিত্রের একটি অতিথি চরিত্রে 'সাইকোর ভূমিকায় অভিনয়ের মাধ্যমে ২০১৬ সালে চলচ্চিত্রে ফিরেন তিনি। ওয়াজেদ আলী সুমনের পরিচালনায় এই চলচ্চিত্রে আরও অভিনয় করেন বিদ্যা সিনহা সাহা মীম এবং বাপ্পি চৌধুরী।   একই বছর মাহিয়া মাহির বিপরীতে কৃষ্ণপক্ষ  চলচ্চিত্রে অভিনয়ের পর আবারও চলচ্চিত্র হতে লম্বা বিরতি নেন রিয়াজ। ২০১৯ সালের রিয়াজ অভিনয়ে ফিরেন দীপঙ্কর দীপনের অপারেশন সুন্দরবন চলচ্চিত্রের মাধ্যমে। ২০২০ সালে মুক্তির অপেক্ষায় থাকা অপারেশন সুন্দরবন চলচ্চিত্রে রিয়াজকে দেখা যাবে র‍্যাপিড অ্যাকশন ব্যাটালিয়ানের এখন কমান্ডিং অফিসারের চরিত্রে।
চলচ্চিত্রের তালিকা
thumb|190px|right|রিয়াজ আগুনের মধ্য দিয়ে শট দিচ্ছেন। রিয়াজ অভিনীত উল্লেখযোগ্য চলচ্চিত্র হলো: প্রাণের চেয়ে প্রিয় ও হৃদয়ের আয়না (১৯৯৭), ভালোবাসি তোমাকে, পৃথিবী তোমার আমার, বুক ভরা ভালোবাসা ও কাজের মেয়ে (১৯৯৮), বিয়ের ফুল ও স্বপ্নের পুরুষ (১৯৯৯), এ বাঁধন যাবেনা ছিঁড়ে, সাবধান ও ভয়ঙ্কর বিষু (২০০০), হৃদয়ের বন্ধন, শ্বশুরবাড়ী জিন্দাবাদ ও মিলন হবে কতো দিনে (২০০১), প্রেমের তাজ মহল, নিঃশ্বাসে তুমি বিঃশ্বাসে তুমি, ও প্রিয়া তুমি কোথায় ও সুন্দরী বধু (২০০২), মাটির ফুল, ভালবাসা কারে কয়, মনের মাঝে তুমি ও জামাই শ্বশুর (২০০৩),স্বপ্নের বাসর, রং নাম্বার ও ছোট্ট একটু ভালবাসা (২০০৪), মোল্লা বাড়ীর বউ (২০০৫), হৃদয়ের কথা (২০০৬), আকাশ ছোঁয়া ভালোবাসা ও তোমাকেই খুঁজছি (২০০৮), মন বসেনা পড়ার টেবিলে (২০০৯), এবং বাজাও বিয়ের বাজনা'' (২০১০)।
thumb|left|190px|আহত রিয়াজ বিশ্রামে থাকা কালে। বাংলা সাহিত্যে নির্মিত কিছু চলচ্চিত্রে অভিনয় করেছেন তিনি এগুলো হলো দুই দুয়ারী (২০০০), সুন্দরী বধু (২০০২), মেঘের পরে মেঘ: Clouds After Cloud, শ্যামল ছায়া: The Green Shadow ও শাস্তি: Punishment (২০০৪), হাজার বছর ধরে: Symphony of Agony (২০০৫), খেলাঘর: Dollhouse ও বিদ্রোহী পদ্মা (২০০৬), দারুচিনি দ্বীপ ও একজন সঙ্গে ছিল (২০০৭) এবং মধুমতি (২০১১)। এছাড়াও রিয়াজ বিকল্প ধারার কয়েকটি চলচ্চিত্রে অভিনয় করেছেন যেমন টক ঝাল মিষ্টি (২০০৪),  না বোলনা: Don't Say No ও বকুল ফুলের মালা (২০০৬), মেঘের কোলে রোদ: Sunshine In The Clouds, কি যাদু করিলা ও চন্দ্রগ্রহণ: The Lunar Eclipse (২০০৮), এবাদত: The Worship (২০০৯), কুসুম কুসুম প্রেম (২০১১) উল্লেখযোগ্য।
বহিঃসংযোগ
Riaz filmography
বরাবনি বিধানসভা কেন্দ্র
বরাবনি (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র।
এলাকা
বরাবনি বিধানসভা কেন্দ্রটি ৪০ নং আসানসোল লোকসভা কেন্দ্র এর অন্তর্গত।
২০১১
২০১১ সালের নির্বাচনে, তৃণমূল কংগ্রেসের বিধান উপাধ্যায় তার নিকটতম প্রতিদ্বন্দ্বী সিপিআই (এম) এর আভাষ রায়চৌধুরীকে পরাজিত করেন।
১৯৬২-১৯৭২
১৯৭২ সালে কংগ্রেসের সুকুমার ব্যানার্জী জয়ী হন। ১৯৭১ এবং ১৯৬৯ সালে সিপিআই (এম) এর সুনিল বসু রায় জয়ী হন। ১৯৬৭ সালে কংগ্রেসের মিহির উপাধ্যায় জয়ী হন। ১৯৬২ সালে সিপিআই এর হরিদাস চক্রবর্তী জয়ী হন। এর আগে ১৯৫৭ সালে বরাবনি কেন্দ্র ছিল জামুরিয়া বিধানসভা কেন্দ্র এর অন্তর্গত এবং এই কেন্দ্রে প্রজা সোশ্যালিস্ট পার্টির অমরেন্দ্রনাথ মণ্ডল জয়ী হন।
নরম্যান কাউয়ান্স
নরম্যান জর্জ কাউয়ান্স (Norman Cowans; জন্ম: ১৭ এপ্রিল, ১৯৬১) জ্যামাইকার সেন্ট মেরি এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮২ থেকে ১৯৮৫ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে হ্যাম্পশায়ার ও মিডলসেক্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ‘ফ্লাশ’ ডাকনামে পরিচিত নরম্যান কাউয়ান্স। ঘণ্টায় প্রায় ১০০ মাইল গতিবেগে বোলিংয়ে সক্ষমতার কারণে ‘ফ্লাশ’ ডাকনামে আখ্যায়িত হন।
প্রথম-শ্রেণীর ক্রিকেট
জ্যামাইকার সেন্ট মেরি পারিশের এনফিল্ড এলাকায় নরম্যান কাউয়ান্সের জন্ম। এগারো বছর বয়সে পরিবারের সাথে ইংল্যান্ডে চলে যান। কাউন্টি চ্যাম্পিয়নশীপে প্রথমে মিডলসেক্স ও পরবর্তীতে হ্যাম্পশায়ারের পক্ষে খেলেন। সর্বমোট পনেরো মৌসুমে তিনবার চ্যাম্পিয়নশীপ ও চারবার সীমিত ওভারের প্রতিযোগিতায় শিরোপা বিজয়ী দলের সাথে তিনি সম্পৃক্ত ছিলেন। সবগুলোই মিডলসেক্সের পক্ষে ভূমিকা রাখেন।
১৯৮৩ সালের বিএন্ডএইচ প্রতিযোগিতার চূড়ান্ত খেলায় ৪/৩৯ পান। তন্মধ্যে, শেষ মুহূর্তে তিনটি উইকেট পেয়েছিলেন। ফলশ্রুতিতে, মিডলসেক্স দল পয়েন্ট তালিকায় এসেক্সকে টপকে যায় ও চারটি সীমিত ওভারের প্রতিযোগিতার শিরোপা বিজয়ের প্রথমটিতে ভূমিকা রাখতে সমর্থ হন।
আন্তর্জাতিক ক্রিকেট
সমগ্র খেলোয়াড়ী জীবনে ১৯ টেস্ট ও ২৩টি একদিনের আন্তর্জাতিকে অংশগ্রহণ করেছেন নরম্যান কাউয়ান্স। ১২ নভেম্বর, ১৯৮২ তারিখে পার্থে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরফলে, ইংল্যান্ডের ৫০০তম টেস্ট ক্যাপধারী খেলোয়াড় হিসেবে খেলেন। ১৩ জুন, ১৯৮৫ তারিখে লিডসে একই দলের বিপক্ষে সর্বশেষ টেস্টে অংশ নেন তিনি।
১৯৮৩ সালে এমসিজিতে নিজের খেলোয়াড়ী জীবনের সেরা খেলা উপহার দেন। ৬/৭৭ বোলিং পরিসংখ্যান গড়ে দলকে জয় এনে দেন। এরপূর্বে প্রথম ইনিংসে তিনি ২/৬৯ পেয়েছিলেন। তন্মধ্যে, প্রথম বলেই গ্রেগ চ্যাপেলের উইকেট পান। ঐ খেলায় ইংল্যান্ড দল নাটকীয়ভাবে তিন রানের ব্যবধানে জয় তুলে নেয়। পাঁচ দিনের ঐ খেলায় কাউয়ান্স ইংরেজ ক্রিকেটে তারকা বনে যান। সিডনির পঞ্চম টেস্টে সিরিজের ফলাফল আনয়ণে অগ্রসর হলেও খেলাটি ড্রয়ে পরিণত হয়।
বিখ্যাত নিউজিল্যান্ডীয় ক্রিকেট তারকা স্যার রিচার্ড হ্যাডলি’র ২০০তম টেস্ট উইকেট শিকারে পরিণত হন তিনি। এ প্রসঙ্গে হ্যাডলি মন্তব্য করেন যে, এ মাইলফলক অর্জনের সাথে ডেভিড গাওয়ার, ডেরেক র‍্যান্ডল কিংবা অ্যালেন ল্যাম্বকে শিকার হিসেবে পেলে আনন্দ পেতাম। তবে, দূর্ভাগ্যবশতঃ ফ্লাশ এ ঘটনার সাথে নিজেকে যুক্ত রেখেছেন।
অবসর
এরপর আর তাকে এ ধরনের ক্রীড়াশৈলী প্রদর্শনে দেখা যায়নি। এছাড়াও, বিস্ময়করভাবে ২৫ বছর পূর্তির পূর্বেই টেস্ট খেলোয়াড়ী জীবনের ইতি ঘটান। বর্তমানে তিনি স্কাই নিউজ ও বিবিসি নিউজ ২৪-এ নিয়মিতভাবে ধারাভাষ্যকারের ভূমিকায় অবতীর্ণ হয়েছেন। এছাড়াও, নিজস্ব ক্রীড়া বিপণন প্রতিষ্ঠান পরিচালনা করছেন।
বাংলাদেশ জাতীয় হার্বেরিয়াম
জাতীয় উদ্ভিদ উদ্যান, বাংলাদেশ
বিষ্ণুপুর ঘরানা
বিষ্ণুপুর ঘরানা হল ভারতীয় শাস্ত্রীয় সংগীতের হিন্দুস্তানি ধারার ধ্রুপদ সংগীতের একটি ঘরানা। ১৮শ শতাব্দীতে এই ঘরানা বিশেষ জনপ্রিয়তা অর্জন করেছিল। বিষ্ণুপুর শহরটি অধুনা ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর মহকুমার সদর শহর। মধ্যযুগে এই শহরটি ছিল মল্লভূম রাজ্যের রাজধানী। ঐতিহাসিকদের মতে, মল্লভূম ছিল পূর্বভারতের অন্যতম প্রধান সাংস্কৃতিক কেন্দ্র। মল্ল রাজারা ছিলেন বিষ্ণুপুর ঘরানার পৃষ্ঠপোষক। ১৩৭০ খ্রিষ্টাব্দে মল্ল রাজদরবারে বিষ্ণুপুর ঘরানার সূত্রপাত ঘটেছিল। বিষ্ণুপুর ঘরানা ভারতীয় শাস্ত্রীয় সংগীতের একমাত্র ঘরানা যেটির কেন্দ্র ভারতের পশ্চিমবঙ্গ রাজ্য।
ইতিহাস
কথিত আছে, বিষ্ণুপুর ঘরানার উৎপত্তি ঘটেছিল ১৩শ শতাব্দীতে। যদিও এই মতের সমর্থনে কোনো ঐতিহাসিক প্রমাণ পাওয়া যায় না। ১৭শ শতাব্দীতে মুঘল সম্রাট আওরঙ্গজেবের শাসনকালে ইসলামি কট্টরপন্থা চূড়ান্ত রূপ নেয়। সেই সময় অনেক অনেক সংগীতজ্ঞ শিল্প-সংস্কৃতির পৃষ্ঠপোষক মল্ল রাজদরবারে চলে আসেন। তানসেনের বংশধর তথা সেনিয়া ঘরানার বিশিষ্ট দ্রুপদ গায়ক বাহাদুর খান সেই সময় বিষ্ণুপুরে চলে আসেন। তিনি কেবলমাত্র কণ্ঠসংগীত শিল্পীই ছিলেন না, বীণা, রবাব ও সুরশৃঙ্গারের মতো বাদ্যযন্ত্রও দক্ষতার সঙ্গে বাজাতে পারতেন। রাজা দ্বিতীয় রঘুনাথ সিংহদেব তাকে সভাগায়ক নিযুক্ত করেন। রাজা আরও ঘোষণা করেন, যে কোনো সুকণ্ঠ গায়ক বিনামূল্যে বাহাদুর খানের কাছে সংগীত শিক্ষা করতে পারবেন। তিনি দরিদ্র ছাত্রদের ব্যয়ভার বহন করতেন। বহু সুকণ্ঠ ছাত্র বাহাদুর খানের শিষ্যত্ব গ্রহণ করেন।
ঐতিহাসিকরা উস্তাদ বাহাদুর খানের শিষ্য পণ্ডিত রামশঙ্কর ভট্টাচার্যকে বিষ্ণুপুর ঘরানার প্রতিষ্ঠাতা মনে করেন। এই সূত্রে বিষ্ণুপুর ঘরানার সঙ্গে বেতিয়া ঘরানার একটি দৃঢ় যোগসূত্র প্রতিষ্ঠিত হয়।
১৮শ শতাব্দীর শেষভাগে ও ১৯শ শতাব্দীর প্রথম ভাগে যখন বিভিন্ন ঘরানা খেয়াল সংগীতকে কেন্দ্র করে একত্রিত হচ্ছিল, সেই সময়ও বিষ্ণুপুরে দ্রুপদ ঘরানা নিজস্বতা বজায় রাখে। বিষ্ণুনারায়ণ ভাতখণ্ডে রাধিকাপ্রসাদ গোস্বামীকে বিষ্ণুপুর ঘরানার শ্রেষ্ঠ শিল্পী মনে করতেন। তাই তিনি রাধিকাপ্রসাদ গোস্বামীর শিষ্যত্ব গ্রহণ করার ইচ্ছা প্রকাশ অরেছিলেন। ১৯২১ সালে যখন যুবরাজ এডওয়ার্ড ভারতে আসেন, তখন বিভিন্ন ঘরানার ছয় শিল্পীকে নির্বাচিত করা হয়েছিল তার সামনে ছয়টি ঋতুভিত্তিক রাগ উপস্থাপন করার জন্য। এঁদের মধ্যে তিন জন ছিলেন বিষ্ণুপুর ঘরানার: গোপেশ্বর বন্দ্যোপাধ্যায়, সত্যকিংকর বন্দ্যোপাধ্যায় ও ক্ষেত্রমোহন গোস্বামী। বিষ্ণুপুর ঘরানার রামপ্রসন্ন বন্দ্যোপাধ্যায়ের অধীনে লালচাঁদ বড়াল’তারা পরমেশ্বরী’ খেয়ালটি শিখে প্রথম ১৯০২ সালে সেটি গ্রামাফোনে রেকর্ড করেন। এটি প্রকাশ করেছিল গ্রামাফোন কনসার্ট অ্যান্ড নিকোল। একই কোম্পানি প্রথম দ্রুপদ রেকর্ড করে ১৯০২ সালে। গানটি ছিল সুরেন্দ্রনাথ বন্দ্যোপাধ্যায়ের গাওয়া ‘নাদ বিদ্যা সবসে সেরা’ (রাগ দরবারি, তাল চৌতাল)। রামশঙ্কর ভট্টাচার্যের সময় থেকে বিষ্ণুপুর ঘরানায় খেয়াল গাওয়া শুরু হয়। ১৯২৮ সাল পর্যন্ত রামপ্রসন্ন বন্দ্যোপাধ্যায় ছিলেন ভারতের প্রথম সারির সুরবাহার ও সেতার শিল্পী।
১৯২১-২২ সাল নাগাদ বিষ্ণুনারায়ণ ভাতখণ্ডে বারাণসীর একটি সম্মেলনে বিষ্ণুপুর ঘরানার শিল্পীদের সঙ্গে পরিচিত হন। রাধিকাপ্রসাদ গোস্বামী, গোপেশ্বর বন্দ্যোপাধ্যায় ও সত্যকিংকর বন্দ্যোপাধ্যায় এই সম্মেলনে অংশ নিয়েছিলেন। সেই সময় দ্রুপদ শিল্পীরা দ্বৈতকণ্ঠে গাইলেও, এঁরা তিনজন একত্রে সেই সম্মেলনে সংগীত পরিবেশন করেছিলেন। পরে তারা একক সংগীতও পরিবেশন করেন।
সংগীত
বিষ্ণুপুর ঘরানার সংগীতে গায়ক আলাপের মাধ্যমে রাগের সৌন্দর্য মেলে ধরেন। এই কাজটি সহজভাবে এবং কোনো রকম অতিরিক্ত অলংকরণ ব্যতিরেকে করা হয়। তালের জটিল বাদ্যও পরিহার করা হয়। যদিও ধামারে লয়কারী অনুমোদন করা হয়। বিষ্ণুপুর ঘরানার খেয়াল মিষ্টি সুরেলা সংগীতের জন্য খ্যাত। এতে সাধারণ অলংকরণ প্রয়োগ করা হয় এবং এর মাধ্যমে রাগের বিভিন্ন ধরনের সুরেলা উপস্থাপনা দেখা যায়।
বিষ্ণুপুর ঘরানার দ্রুপদে বসন্ত রাগে শুদ্ধ ধৈবত ব্যবহার করা হয় ভৈরব রাগের কোমল নিষাদের স্পর্শ দিয়ে। রাগ রামকেলিতে কড়ি মধ্যম পরিহার করা হয় এবং পুরবী ও ললিত রাগে শুদ্ধ ধৈবত এবং বেহাগ রাএ কোমল নিষাদ ব্যবহার করা হয়। তালের ক্ষেত্রেও এই ঘরানার নিজস্বতা আছে। হিন্দুস্তানি শাস্ত্রীয় সংগীতে এই ঘরানাই সওয়াল-জবাব প্রথার আবিষ্কারক।
এই ঘরানার উৎস ও বিকাশ ঘরানার মধ্যে বিবর্তন ও শিক্ষাব্যবস্থায় বিরাট মুক্তচিন্তার জন্ম দেয়।
বিশিষ্ট সংগীতজ্ঞ
বিষ্ণুপুর ঘরানার বিশিষ্ট সংগীতজ্ঞরা হলেন: উস্তাদ বাহাদুর খান, পণ্ডিত গদাধর চক্রবর্তী (কণ্ঠ ও যন্ত্রসংগীত), পণ্ডিত রামশঙ্কর ভট্টাচার্য, পণ্ডিত যদুভট্ট, পণ্ডিত অনন্তলাল বন্দ্যোপাধ্যায়, পণ্ডিত রামপ্রসন্ন বন্দ্যোপাধ্যায়, পণ্ডিত গোপেশ্বর বন্দ্যোপাধ্যায়, কৃষ্ণচন্দ্র দে, মান্না দে, পণ্ডিত সুরেন্দ্রনাথ বন্দ্যোপাধ্যায়, পণ্ডিত রাধিকাপ্রসাদ গোস্বামী, সংগীতাচার্য রাজেন্দ্রনাথ কর্মকার, পণ্ডিত গিরিজাশঙ্কর চক্রবর্তী, আচার্য যোগেন্দ্রনাথ বন্দ্যোপাধ্যায়, আচার্য সত্যকিঙ্কর বন্দ্যোপাধ্যায়, সংগীতাচার্য রমেশচন্দ্র বন্দ্যোপাধ্যায়, সংগীতাচার্য অমিয়রঞ্জন বন্দ্যোপাধ্যায়,পণ্ডিত নীহাররঞ্জন বন্দ্যোপাধ্যায় ,পণ্ডিত শান্তনু বন্দ্যোপাধ্যায়, পণ্ডিত ক্ষেত্রমোহন গোস্বামী, পণ্ডিত জ্ঞানেন্দ্রপ্রসাদ গোস্বামী, দেবব্রত সিংহ ঠাকুর, পণ্ডিত গোকুল নাগ, পণ্ডিত মণিলাল নাগ, বিদুষী মিতা নাগ, শ্রী পূর্বাচল বেরা, বাংলাদেশে সুরেন্দ্র নারায়ণ দাশ এবং প্রমুখ।
নর্থ ওয়েলস ইন্টারন্যাশনাল মিউজিক ফেস্টিভ্যাল
নর্থ ওয়েলস ইন্টারন্যাশনাল মিউজিক ফেস্টিভ্যাল হল একটি শাস্ত্রীয় সঙ্গীত উৎসব যা ১৯৭২ সালে উইলিয়াম ম্যাথিয়াস দ্বারা প্রতিষ্ঠিত হয় এবং প্রতি বছর উত্তর ওয়েলসের সেন্ট আসফ ক্যাথেড্রালে অনুষ্ঠিত হয়। উইলিয়াম ম্যাথিয়াস বিশ বছর ধরে উৎসবের শৈল্পিক পরিচালক ছিলেন। উৎসবটি একটি আট দিনের অনুষ্ঠান (নয় দিন ২০১৩) এবং প্রতি বছর সেপ্টেম্বরের শেষ সপ্তাহে অনুষ্ঠিত হয়।
নিখিল সিদ্ধার্থ
নিখিল সিদ্ধার্থ (জন্ম ১ জুন ১৯৮৬) হলেন একজন ভারতীয় অভিনেতা যিনি তেলেগু ও হিন্দি চলচ্চিত্রে কাজ করেন। হ্যাপি ডেজ (২০০৭) এর মাধ্যমে সিদ্ধার্থ খ্যাতি অর্জন করেন। তিনি যুবথা (২০০৮), আলস্যাম অমৃতম (২০২৩), ভিদু থেদা (২০১১), স্বামী রা রা (২০১৩), কার্তিকেয়া (২০১৪), সূর্য বনাম সূর্য (২০১৫), একাডিকি পোথাভু চিন্নাবাদ (২০১৬) এর মতো চলচ্চিত্রে প্রধান চরিত্রে অভিনয় করেছিলেন। কেশব (২০১৮), কিরাক পার্টি (২০১৮) এবং অর্জুন সুরভারম (২০১৯) এবং ১৮ পেজেস (২০২২)।
কর্মজীবন
সিদ্ধার্থ হায়দ্রাবাদ নবাবী চলচ্চিত্রের সহকারী পরিচালক হিসাবে শুরু করেছিলেন। হ্যাপি ডেজ করার আগে বিভিন্ন ছবিতে ছোটখাটো চরিত্রে অভিনয় করেছিলেন। সেখর কামমুলা পরিচালিত, সিদ্ধার্থ এই ছবিতে চারটি প্রধান চরিত্রের একটিতে অভিনয় করেছিলেন। হ্যাপি ডেজ ২০০৭ সালে নির্মিত কয়েকটি স্বল্প বাজেটের চলচ্চিত্রগুলির মধ্যে একটি ছিল যা বাণিজ্যিকভাবে সুপারহিট হয়েছিল। তার প্রথম একক প্রধান চলচ্চিত্র ছিল অঙ্কিত, পল্লবী অ্যান্ড ফ্রেন্ডস। তিনি যুবথা, কালাভার রাজা, অলস্যাম অমৃতম এবং ভিদু থেদার মতো চলচ্চিত্রে অভিনয় করেছিলেন। যা তাকে একক নায়ক হিসাবে প্রতিষ্ঠিত করে এবং ২০১৩ সালে স্বামী রা রা এর সাথে তার বড় সাফল্য পায় যা ২০১০-২০২০ দশকের শীর্ষ ৫ তেলেগু চলচ্চিত্র হিসাবে তালিকাভুক্ত হয়। তার পরবর্তী চলচ্চিত্র, কার্তিকেয় শিরোনাম, ২০১৭ সালে সিদ্ধার্থ আবার স্বামী রা রা পরিচালক সুধীর বর্মার সাথে কেশবের জন্য জুটি বেঁধেছিলেন যা একটি প্রতিশোধমূলক নাটক যেখানে সিদ্ধার্থ ডানদিকে হার্ট থাকার সমস্যা এবং এটির একটি বিরল সমস্যার মুখোমুখি চরিত্রে অভিনয় করেন এবং এটিতে ছবিটি বক্স অফিস হিট হয়। ১৯ মে ২০১৭ যা সিদ্ধার্থের পারফরম্যান্স, মিউজিক্যাল স্কোর, ভিজ্যুয়াল এবং পটভূমির জন্য ইতিবাচক পর্যালোচনা পেয়েছে। তার পরবর্তী চলচ্চিত্র কিরাক পার্টি, সম্মিলিত হেগড়ে এবং সিমরান পারিঞ্জার বিপরীতে কন্নড় কিরিক পার্টির রিমেক, শরণ কপিসেট্টি পরিচালিত একটি কলেজ ক্যাম্পাস চলচ্চিত্র। অধীনস্থ ছবিটি বক্স অফিসে পারফর্ম করেছে। ছবিটির চিত্রনাট্য লিখেছেন সুধীর বর্মা এবং সংলাপ লিখেছেন চান্দু মন্ডেটি৷ তাঁর সর্বশেষ ছবি অর্জুন সুরভারম ২০১৯ সালে মুক্তি পেয়েছে৷ এই ছবিটি বক্স অফিসে হিট হয়েছিল৷
টিভি গ্লোবো
টিভি গ্লোবো বা রেড গ্লোবো (Rede Globo) ব্রাজিলের একটি ফ্রি-টু-এয়ার টেলিভিশন নেটওয়ার্ক, মিডিয়া স্বত্বাধিকারী রবার্তো মেরিনহো 1965 সালের 26 এপ্রিল চালু করেছিলেন It গ্লোবো লাতিন আমেরিকার বৃহত্তম বাণিজ্যিক টিভি নেটওয়ার্ক এবং আমেরিকান এবিসি টেলিভিশন নেটওয়ার্কের ঠিক পিছনে বিশ্বের দ্বিতীয় বৃহত্তম বাণিজ্যিক টিভি নেটওয়ার্ক এবং টেলিনোভেলার বৃহত্তম নির্মাতা। এগুলি সমস্তই গ্লোবোকে বিশ্বের অন্যতম গুরুত্বপূর্ণ টেলিভিশন নেটওয়ার্ক এবং গ্রুপো গ্লোবো অন্যতম বৃহত্তম মিডিয়া গ্রুপ হিসাবে খ্যাতিযুক্ত করেছে।
মাদ্রিদ দখল
ইতিহাস
জুলাই, ১৯৩৬ সালে স্পেনের এ অভ্যুত্থানের পর থেকে নভেম্বরের শুরুর দিক পর্যস্ত বিদ্রোহী সামরিক বাহিনী নাজী জার্মানি ও ফ্যাসিবাদী ইতালির কাছ সামরিক রসদ সরঞ্জামাদি ও সামরিক বাহিনীর সৈনিকদের সহযোগিতা লাভ করেছিল। অন্যদিকে প্রজাতন্ত্রী সরকার মাদ্রিদের যুদ্ধের শুরুতে সোভিয়েত ইউনিয়নের অংশগ্রহণের পূর্ব-পর্যন্ত কোন সহায়তা পায়নি। সেন্ট্রাল প্লেটুতে অনুষ্ঠিত এ যুদ্ধে উভয় পক্ষের সেনাবাহিনীকে সামরিক অভিযান পরিচালনায় কোন বাঁধার মুখোমুখি হতে হয়নি। তুলনামূলকভাবে উভয়পক্ষের জন্যেই সুবিধাজনক ছিল। ব্যতিক্রম ছিল সেন্ট্রাল সিস্টেমের উত্তরের পর্বতগুলো। এ পরিকল্পনায় উদ্যোগী ভূমিকা পাল করেন জেনারেল মোলা। মূলতঃ ফার্স্ট অর্গানিক বিভাগকে সহায়তার লক্ষ্যে এ পরিস্থিতির সৃষ্টি করেন তিনি। সংঘর্ষের সমূহ আশঙ্কায় রাজধানী দখলের জন্য অবস্থান করতে থাকেন। রাজনৈতিক, সামরিক, কৌশলগত ও অর্থনৈতিক কেন্দ্রবিন্দুসহ মাদ্রিদের অবস্থান এবং প্রজাতান্ত্রিক সরকারের রাজনৈতিক ও সংসদীয় আসনও তাঁর স্থিরতায় ভূমিকা রাখে। কিন্তু গুয়াদারামার যুদ্ধে পাম্পলোনা, ভালাদোলিদ ও বার্গোস থেকে বাঁধার প্রাচীর গড়ে উঠায় সিয়েরা বন্দরের দিকে তিনি অগ্রসর হতে পারেননি ও আগস্টের শুরুতে তাঁর বাহিনী স্থিতাবস্থায় অবস্থান করে। ঐ অবস্থায় আর্মি আফ্রিকায় অবস্থানরত দক্ষিণাঞ্চলীয় বাহিনীর নিয়ন্ত্রণকারী জেনারেল ফ্রাঙ্কো গুরুত্বপূর্ণ ভূমিকা পালনে অগ্রসর হন।
ফলাফল
অক্টোবর, ১৯৩৬ সালে দখলকৃত এলাকা ফ্রাঙ্কোর সেনাবাহিনী ২৮ মার্চ, ১৯৩৯ তারিখে দখল করে। স্পেনীয় প্রজাতন্ত্রে বিভিন্ন দল বিশ্বস্ত থাকলেও জেনারেল ফ্রাঙ্কোর বিদ্রোহী বাহিনী বোমা নিক্ষেপ করে দখল করেছিল। নভেম্বর, ১৯৩৬ সালে শহরের ভেতরে ও বাইরে জাতীয়তাবাদীরা যুদ্ধের গতিধারা ক্রমাগত বৃদ্ধি করতে থাকে। অন্যদিকে রিপাবলিকানরা রাজধানী রক্ষার্থে দৃঢ় প্রতিজ্ঞাবদ্ধ ছিল।
তাস্বত্ত্বেও ১৯৩৬-এর শরৎকাল থেকে ১৯৩৭-এর বসন্তকাল পর্যন্ত প্রধান যুদ্ধ সংঘটিত হয়েছিল। যুদ্ধ শুরুর পূর্বে রাজধানীর কাছাকাছি এলাকায় ১৯৩৬-এর গ্রীষ্ম থেকে শরৎকাল পর্যন্ত সংঘর্ষ চলে। মাদ্রিদের প্রতিরক্ষায় মূলতঃ নাগরিকদেরকে লক্ষ্যবস্তুতে পরিণত করা হয়। এরপর বিভিন্ন স্পেনীয় শহরগুলোয় স্পেনীয় সংঘর্ষ ছড়িয়ে পড়ে ও দ্বিতীয় বিশ্বযুদ্ধে বোমা নিক্ষেপ করা হয়।
সম্মাননা
রিপাবলিকান সরকার দীর্ঘকালব্যাপী এ গৃহযুদ্ধের সাহসীদেরকে পুরস্কার প্রদান করে। স্পেনীয় প্রজাতন্ত্রের সর্বোচ্চ সামরিক পুরস্কার লরিয়েট প্লেট অব মাদ্রিদ (Placa Laureada de Madrid) ও মাদ্রিদ ডিসটিঙ্কশন (Distintivo de Madrid)।
দক্ষিণ আফ্রিকা জাতীয় মহিলা ক্রিকেট দল
দক্ষিণ আফ্রিকা মহিলা ক্রিকেট দল জাতীয় ক্রিকেট দল হিসেবে মহিলাদের আন্তর্জাতিক ক্রিকেটে দক্ষিণ আফ্রিকার প্রতিনিধিত্ব করছে। এ দলটি একটি শৌখিন দল যারা দলকে পূর্ণাঙ্গ সময় না দিযে অন্য কোন কাজে ব্যস্ত থাকেন। ১৯৬০ সালে ইংল্যান্ডের মহিলাদের বিপক্ষে সর্বপ্রথম ক্রিকেট খেলায় অংশগ্রহণ করে। এরফলে তারা ইংল্যান্ড, অস্ট্রেলিয়া এবং নিউজিল্যান্ডের পর চতুর্থ টেস্টভূক্ত দলের মর্যাদা লাভ করে। ১৯৭২ থেকে ১৯৯৭ সাল পর্যন্ত এ দলের বিপক্ষে বিশ্বব্যাপী বর্ণবৈষম্যবাদের অভিযোগ থাকায় কোন আন্তর্জাতিক ক্রিকেটে অংশ নিতে পারেনি।
ইতিহাস
১৮৮৮ সালে দক্ষিণ আফ্রিকায় মহিলাদের ক্রিকেটের প্রচলন হয়েছিল বলে জানা যায়। দক্ষিণ আফ্রিকা ক্রিকেট সংস্থার প্রথম সচিব হ্যারি ক্যাডওয়ালাডারের মতে, বেশকিছুসংখ্যক মুক্ত যৌন আবেদনময়ীর অনুশীলন ......... ও তাদের ক্রীড়াশৈলীতে কোনরূপ প্রতিভার ছাঁপ ছিল না। পরের বছর দক্ষিণ আফ্রিকান কলেজের একদল ছাত্রী পুরুষ ছাত্রসহ ভদ্রমহিলাদের একটি দলের বিপক্ষে জোরপূর্বক বামহাতে ব্যাটিং, বোলিং ও ফিল্ডিং করতে বাধ্য করায় যাতে আঙ্গুলের অগ্রভাগ ব্যাটে ধরতে হয়েছিল। মহিলা দলটি ইনিংসে জয়লাভ করে। অন্য তথ্যেও প্রায় একই ধরনের অবস্থা জানা যায়। ঐ সময়ে পুরুষ দল মহিলাদের বিপক্ষে খেলতো যা ইংল্যান্ডে প্রচলিত ছিল। বিংশ শতাব্দীর শুরুতে দক্ষিণ আফ্রিকায় মহিলাদের ক্রিকেট যথানিয়মে প্রচলিত হতে শুরু করে। ১৯২২ সালে উইনফ্রেড কিংসওয়েল পেনিনসুলা গার্লস স্কুল গেমস ইউনিয়নের প্রথম সভাপতি হিসেবে মনোনীত হন। দশ বছর পর তিনি পেনিনসুলা লেডিজ ক্রিকেট ক্লাব (পিএলসিসি) নামীয় একটি ক্লাব প্রতিষ্ঠা করেন। এর সদস্য সংখ্যা ছিল ৩০ ও স্তরভিত্তিক ক্রিকেটে নিয়মিতভাবে পুরুষ ক্রিকেট দলের বিপক্ষে খেলতো। দুই মৌসুমে দলটি ৩৩ খেলায় অংশ নিয়ে ৯টিতে বিজয় লাভ করে। ঐ সময়ে ইংল্যান্ডভিত্তিক আন্তর্জাতিক ক্রিকেটের নিয়ন্ত্রক সংস্থা ওম্যানস ক্রিকেট অ্যাসোসিয়েশনের অনুমোদন লাভ করে ১৯৩৪ সালে। এর প্রধান উদ্দেশ্য ছিল দক্ষিণ আফ্রিকায় মহিলাদের ক্রিকেটকে আরও সংগঠিত করা। এরপর দলটি ইংল্যান্ড, স্কটল্যান্ড ও অস্ট্রেলিয়া সফর করে। কিন্তু দলের তেমন উন্নতি না ঘটলেও দ্বিতীয় বিশ্বযুদ্ধের পূর্ব পর্যন্ত মহিলাদের ক্রিকেট খেলা নিয়মিতভাবে চলতে থাকে।
বর্তমান আন্তর্জাতিক র‌্যাঙ্কিং
আইসিসি মহিলাদের র‌্যাঙ্কিংয়ে টেস্ট, ওডিআই ও টুয়েন্টি২০ আন্তর্জাতিকের ফলাফলকে একটিমাত্র র‌্যাঙ্কিং ব্যবস্থায় তুলে ধরেছে।
টেস্ট ক্রিকেট
সংক্ষিপ্ত ফলাফল
একদিনের আন্তর্জাতিক
সংক্ষিপ্ত ফলাফল
টুয়েন্টি২০ আন্তর্জাতিক
সংক্ষিপ্ত ফলাফল
আন্তর্জাতিক অভিবাসন
থাম্ব|২০০৯ সালের স্থানান্তর হার: ইতিবাচক (নীল), নেতিবাচক (কমলা), স্থির (সবুজ), তথ্য নেই (ধূসর)। আন্তর্জাতিক অভিবাসন হলো যখন মানুষ নিজ রাষ্ট্রের সীমানা অতিক্রম করে এবং গন্তব্য দেশে ন্যূনতম সময়ের জন্য অবস্থান করে। অভিবাসন অনেক কারণেই ঘটে। অন্য দেশে অর্থনৈতিক সুযোগের সন্ধানের জন্য অনেকে নিজের দেশে ছেড়ে চলে যায়। অভিবাসন করেছেন এমন পরিবারের সদস্যদের সাথে থাকতে অনেকে স্থানান্তরিত হয়। তাদের দেশে রাজনৈতিক অবস্থার কারণেও অভিবাসন হয়ে থাকে। যেহেতু শিক্ষার্থীরা বিদেশে পড়াশোনা করতে যায় তাই আন্তর্জাতিক অভিবাসনের আরেকটি কারণ শিক্ষা। আন্তর্জাতিক অভিবাসীদের শ্রেণীবদ্ধ করার জন্য বিভিন্ন সম্ভাব্য ব্যবস্থা থাকা সত্ত্বেও একটি ব্যবস্থা তাদের নয়টি দলে সংগঠিত করে: অস্থায়ী শ্রম অভিবাসী; অনিয়মিত অভিবাসী, অবৈধ, বা অনিবন্ধিত অভিবাসী; অত্যন্ত দক্ষ এবং ব্যবসায়ী অভিবাসী; শরণার্থী; আশ্রয়প্রার্থী; জোরপূর্বক অভিবাসী; পরিবারের সদস্যগণ; প্রত্যাবৃত্ত অভিবাসী; এবং দীর্ঘমেয়াদী স্বল্প দক্ষ অভিবাসী। এই অভিবাসীদের স্থায়ী এবং অস্থায়ী দুটি বৃহৎ দলে ভাগ করা যায়। স্থায়ী অভিবাসীরা নতুন দেশে তাদের স্থায়ী বাসস্থান প্রতিষ্ঠা করা এবং সম্ভবত সেই দেশের নাগরিকত্ব অর্জনের উদ্দেশ্যে আসেন। অস্থায়ী অভিবাসীরা কেবলমাত্র সীমিত সময়ের জন্য থাকার উদ্দেশ্যে আসেন। তারা অধ্যয়নের কোনও নির্দিষ্ট প্রোগ্রাম, তাদের কাজের চুক্তি বা নির্দিষ্ট কাজের জন্য আসেন। উভয় ধরনের অভিবাসী বিদেশ এবং স্বদেশের অর্থনীতি এবং সমাজে গুরুত্বপূর্ণ প্রভাব ফেলে।
একইভাবে, যেসব দেশ এই অভিবাসীদের গ্রহণ করে তাদের প্রায়শই চারটি বিভাগে বিভক্ত করা হয়: ঐতিহ্যবাহী বসতি দেশ, দ্বিতীয় বিশ্বযুদ্ধের পরে শ্রম অভিবাসনকে উত্সাহিত করেছে এমন ইউরোপীয় দেশ, ইউরোপীয় দেশ যারা তাদের পূর্ববর্তী উপনিবেশগুলো থেকে অভিবাসী জনগোষ্ঠীর একটি উল্লেখযোগ্য অংশ গ্রহণ করে এবং যে দেশগুলো থেকে পূর্বে অনেকে অন্য দেশে যেত তবে সম্প্রতি অভিবাসীরা সেই দেশে আসে। এই দেশগুলো দুইভাবে গোষ্ঠীভুক্ত করা হয়। যথা, প্রবাসী-প্রেরণকারী ও অভিবাসী-গ্রহণকারী দেশ যাদের প্রশাসনের সমস্যা রয়েছে। তবে এইভাবে শ্রেণিবদ্ধ করাটি কৃত্রিম এবং এটি দৃষ্টিভঙ্গি থেকে বিষয়গুলোকে অস্পষ্ট করে তোলে। উদাহরণস্বরূপ, যখন একটি অভিবাসী-প্রেরণকারী দেশ একইসাথে অভিবাসীদের গ্রহণকারী দেশ হয়ে থাকে। সমস্ত বিষয় বিবেচনা করে, সংযুক্ত আরব আমিরাতের মতো দেশগুলোর মধ্যে বিস্তৃত বহুসংস্কৃতি জনসংখ্যা রয়েছে। সংযুক্ত আরব আমিরাতের মোট জনসংখ্যার প্রায় ৮৮% অভিবাসী। কেবল সংযুক্ত আরব আমিরাতই নয়, কাতারে ৭৪%, কুয়েতে ৬০%, এবং বাহরাইনের ৫৫% জনসংখ্যা বিভিন্ন দেশ (যেমন, ভারত, বাংলাদেশ এবং পাকিস্তান) থেকে চলে এসেছেন। জনসংখ্যার ৫০০% বৃদ্ধি হয়ে জনসংখ্যা ১৯৯০ সালে ১৩ লাখ থেকে ২০১৩ সালে ৪৮ লাখে দাঁড়িয়েছে।
মার্কিন যুক্তরাষ্ট্রের দুটি সরকারের সাথে তুলনা করে, বর্তমান ট্রাম্প প্রশাসন পূর্বের ওবামা প্রশাসনে শরণার্থী এবং আশ্রয় প্রার্থীদের সংখ্যা দ্বিগুণ করে ১২,০০০ জন করেছে এবং ২০২০ সালের মধ্যে এটি হবে মাত্র ১৮,০০০ জন। অভিবাসন ও সীমান্ত পরিষেবা থেকে প্রাপ্ত তথ্য অনুসারে, এ বছর অতীতের চেয়ে প্রায় তিনগুন বেশি দাবি করা হয়েছে এবং তা পূর্ববর্তী প্রশাসনের চেয়ে অর্ধেকেরও কম স্বীকৃতি পেয়েছে। ওবামা প্রশাসনের কাছে ফিরিয়ে দেওয়া প্রতিবেদনের সংখ্যা ১১০,০০০ যা ২০২০ সালের মধ্যে ৩৪৮,০০০-এ পৌঁছেছে।
এই দেশগুলোর গুরুত্বপূর্ণ বিষয়গুলোর মধ্যে আছে: রেমিটেন্সের ফলে অর্থনৈতিক উন্নয়ন, দেশের অভ্যন্তরে প্রবাসীদের অধিকার এবং আগত অভিবাসীদের অধিকার। মানুষ আর্থিকভাবে সহায়তার জন্য বিভিন্ন দেশে অভিবাসিত হতে শুরু করার সাথে সাথে রেমিটেন্স হিসাবে তাদের আয় পাঠিয়ে তাদের দেশের অর্থনীতিতেও অবদান রাখছে। বিশ্বব্যাংকের এক অনুযায়ী, ২০১৫ সালে বিভিন্ন দেশের মানুষ প্রায় ৪০০ বিলিয়ন মার্কিন ডলার রেমিটেন্স পায় এবং এটি পরের বছরে ০.৪% বৃদ্ধি পেয়ে, ৫৮৬ বিলিয়ন মার্কিন ডলারে পৌঁছেছে।
পরিসংখ্যান
ধারণা করা হয়েছে, অভিবাসনের সীমাবদ্ধতা যদি দূর করা হয় তবে গড়ে বিশ্বের কমপক্ষে "৫০% জন মানুষ বিদেশে বাস করবে"।
অভিবাসনের কারণ
বিকর্ষকারণ আকর্ষকারণ
ভিয়া আউগুস্তা
বিভিন্ন প্রাচীন নথিপত্রেই, যেমন - খ্রিস্টীয় তৃতীয় শতাব্দীতে প্রস্তুত রোমান রাস্তার মানচিত্র ইটিনেরারিয়াম আন্তোনিনি বা খ্রিস্টপূর্ব প্রথম শতকের ভিকারেলো পেয়ালায় রোমান আমলের হিসপানিয়ার এই ব্যস্ততম রাস্তাটির বিস্তৃত উল্লেখ পাওয়া যায়। দক্ষিণপশ্চিম স্পেনের বর্তমান কাদিথ থেকে শুরু হয়ে রাস্তাটি ভূমধ্যসাগরের তীর বরাবর বিভিন্ন গুরুত্বপূর্ণ বন্দর ও শহরের মধ্য দিয়ে গিয়ে উত্তরে বর্তমান কাতালুনিয়ার লা জুঙ্কেরা শহরের কাছে অন্য আরেক প্রাচীন রোমান রাস্তা ভিয়া দমিতিয়ার সাথে মিলিত হয়ে তৎকালীন গল, বর্তমান ফ্রান্সের দক্ষিণ উপকূল বরাবর এগিয়ে ইতালিতে প্রবেশ করে রোমের দিকে এগিয়ে যায়। ইতিহাসের বিভিন্ন যুগে এই রাস্তাটি বিভিন্ন নামে অভিহিত হয়েছে - ভিয়া এরাক্লেয়া (হারকিউলিস সরণী), কামিনো দে আনিবল (হানিবলের রাস্তা), কামিনো দে সান ভিথেন্তে মারতির (সাধু ভিনসেন্টের রাস্তা), রুতা দেল এস্পারতো, প্রভৃতি। রোমের সম্রাট অগাস্টাসের আদেশে খ্রিস্টপূর্ব ৮ - ২ অব্দের মধ্যে পিরেনিজ থেকে কার্তাগো নোভা হয়ে গাদেস পর্যন্ত বিস্তৃত পুরনো রাস্তা ভিয়া এরাক্লেয়ার অবশিষ্টাংশকে সংস্কার করে এই নতুন রাস্তাটি তৈরি হয়। তখন থেকেই সম্রাট অগাস্টাসের নামে এর নতুন পরিচিতি দাঁড়ায় ভিয়া আউগুস্তা। অর্থাৎ, সম্রাট অগাস্টাসের সময়ের অনেক আগে থেকেই রাস্তাটির অস্তিত্ব ছিল। বস্তুত রোম প্রজাতন্ত্রের আমলেই দক্ষিণ হিসপানিয়ার বিভিন্ন গুরুত্বপূর্ণ শহর ও বন্দরের সাথে রোমের যোগাযোগের অন্যতম গুরূত্বপূর্ণ মাধ্যম ছিল এ' রাস্তাটি। পরবর্তীকালেও একটি গুরুত্বপূর্ণ যোগাযোগের রাস্তা ও বাণিজ্যপথ হিসেবে ভিয়া আউগুস্তার গূরুত্ব বজায় থাকে।.১০ম শতাব্দীতে স্পেনের মুসলমান আমলেও রাস্তাটি যথেষ্ট পরিমাণেই ব্যবহৃত হত। বর্তমানে স্পেনের একাধিক রাস্তা, যেমন - এন-৪, এন-৪২০, এন-৩৪০, প্রভৃতি ভূমধ্যসাগর তীরবর্তী অঞ্চলের বিভিন্ন এক্সপ্রেসওয়ে (এ-৭, এপি-৭, এ-৭০) অংশত ভিয়া আউগুস্তার প্রাচীন ট্র্যাক বরাবর নির্মিত হয়েছে। সত্যি বলতে এন-৩৪০ রাস্তাটির বেশ কিছু অংশে বিংশ শতাব্দীর শুরু পর্যন্ত পুরনো রোমান রাস্তাই যাতায়াতের জন্য ব্যবহৃত হত। বিংশ শতাব্দীর বিশের দশকে এই রাস্তাটি পাকা হয়। রোমান আমলে নির্মিত এই ঐতিহাসিক রাস্তাটি বর্তমানে তার অন্তত ৯৬টি স্মারক স্থাপত্যসহ ইউরোপীয় ইউনিয়নের সংরক্ষণ উদ্যোগ "ভূমধ্যসাগর অঞ্চলের রোমান রাস্তাসমূহ"-এর মধ্যে গুরুত্বপূর্ণ স্থান দখল করে।
পথের বিবরণ ও তৎসংলগ্ন স্মারকসমূহ
thumb|250px|শয়তানের সেতু (Puente del diablo) - ১২৮৩ খ্রিস্টাব্দে তৈরি কাতালুনিয়ার মারতোরেল'এ ইয়োব্রেগাত নদীর উপর এই গথিক সেতুটি ভিয়া আউগুস্তার অংশ ছিল। এই সেতুর ভিত্তি আরও পুরনো একটি রোমান সেতুর ভিত্তির উপর স্থাপিত।|left
কাতালুনিয়া
thumb|250px|ভিয়া আউগুস্তার (বর্তমান এন-৩৪০) উপর স্থাপিত আর্ক দে বেরা ভিয়া আউগুস্তার এই অংশ প্রায় ৭০০ কিলোমিটার লম্বা। এখানে রাস্তাটি জিরোনা শহরের মধ্য দিয়ে গিয়েছে এবং বার্সেলোনা ও তারাগোনা শহরের পাশ দিয়ে গেছে। এছাড়াও কাতালুনিয়ার মধ্য দিয়ে যাবার সময় ভিয়া আউগুস্তা আরো যেসব অঞ্চলের মধ্য দিয়ে গেছে, সেগুলি হল -
উচ্চ আমপুরদান, পুরনো পেনেদেস, প্লা দে লেস্তানি, সেলভা, বাইয়েস ওরিয়েন্তাল, মারেসমে, বাই ইয়োব্রেগাত, বাই পেনেদেস, বাই কাম্প, বাই এবরে, মন্তসিয়া, প্রভৃতি।
লা জুঙ্কেরার কাছে পানিসারের গিরিপথ দিয়ে পিরেনিজ পর্বতমালা পেরিয়ে ভিয়া আউগুস্তা ইবেরীয় উপদ্বীপে প্রবেশ করে কাতালুনিয়া, ভ্যালেন্সিয়া ও আন্দালুসিয়া প্রদেশের মধ্য দিয়ে উপদ্বীপের দক্ষিণপশ্চিম প্রান্তে অতলান্ত মহাসাগর উপকূলে বন্দরশহর কাদিথ পর্যন্ত বিস্তৃত ছিল।
বার্থিনো (বার্সেলোনা) থেকে তারাকো (তারাগোনা) যাওয়ার পথে এই পথ যেখানে ইয়োব্রেগাত নদী পার হয়, সেখানে বর্তমান মারতোরেল'এ খ্রিস্টপূর্ব ১০ অব্দে রোমানরা একটি সেতু (শয়তানের সেতু; পুয়েন্তে দেল দিয়াবলো) তৈরি করে। বর্তমানে সেখানে সেই পুরনো সেতুটির ভিতের উপরেই ১২৮৩ - ১২৮৯ সালে নির্মিত একটি ঐতিহাসিক পায়ে চলা গথিক সেতু বর্তমান।
এই পথ ধরে আরও অগ্রসর হলে বর্তমান তারাগোনা, রোমান আমলের তারাকোর ২০ কিলোমিটার উত্তরপশ্চিমে রোডা দে বেরার কাছে বর্তমান স্পেনের জাতীয় রাস্তা এন-৩৪০ (প্রাচীন ভিয়া আউগুস্তা)'এর উপর একটি বিজয় তোরণ (কাতালুনীয় ভাষায় আর্ক দে বেরা) দেখতে পাওয়া যায়। এটি ১৩ খ্রিস্টপূর্বাব্দে সম্রাট আউগুস্তুসের (সিজার অগাস্টাস) আমলে নির্মিত। ২০০০ সালে এটি ইউনেস্কোর বিশ্ব ঐতিহ্যবাহী স্থানের তালিকায় স্থান পেয়েছে।
ভ্যালেন্সিয়া
thumb|250px|আরকো রোমানো দে কাবানেস ভিয়া আউগুস্তা এরপরে দক্ষিণে ভ্যালেন্সিয়া স্বায়ত্তশাসিত অঞ্চলে প্রবেশ করে। এখানে তিনটি প্রদেশ আলিকান্তে, কাস্তেইয়োন ও ভ্যালেন্সিয়ার মধ্য দিয়ে এই পথ ৪২৫ কিলোমিটার অতিক্রম করে। এরমধ্যে একটা বড় অংশে ভূমধ্যসাগরের থেকে এর দূরত্ব মাত্র ২৫ কিলোমিটার বা তারও কম। ভ্যালেন্সিয়া স্বায়ত্তশাসিত অঞ্চলের যে এলাকাগুলির মধ্যে দিয়ে এই রোমান রাস্তা অতিক্রম করে সেগুলি হল -
thumb|250px|বেনিওচের কাছে ভিয়া আউগুস্তার সংরক্ষিত অংশ কাস্তেইয়োন প্রদেশে কাবানেস শহরের কাছে রোমান আমলে তৈরি একটি স্মারক তোরণ দেখতে পাওয়া যায়। যতদূর সম্ভব খ্রিস্টীয় দ্বিতীয় শতাব্দীতে তৈরি ৬ মিটার উঁচু এই স্মারক তোরণটি ভিয়া আউগুস্তার উপরই অবস্থিত ছিল। বর্তমানে হাইওয়ে সিভি-১৫৭'র উপর এই তোরণটি অবস্থিত। আরকো রোমানো দে কাবানেস নামে পরিচিত এই তোরণটি ১৯৩১ সালে ঐতিহাসিক-শৈল্পিক মনুমেন্ট (Monumento Histórico-Artístico) হিসেবে ঘোষণ করা হয়। ২০০৪ সালে কাবানেস শহরের পৌর কর্তৃপক্ষ শহরের অন্যান্য রোমান স্মারকের সাথে এই তোরণটিকেও সংরক্ষণের বিষয়ে বিশেষ পরিকল্পনা গ্রহণ করেছে।
বেনিওচ শহরের কাছে আরও একটি স্মারক দেখতে পাওয়া যায়, যা পর্যটকদের কাছে বেশ জনপ্রিয়। এই অঞ্চলের গ্রামীণ সড়ক সিভি-১০-এর একটা অংশে মূল রোমান রাস্তার কিছুটা অংশ সংরক্ষিত রয়েছে।
এছাড়াও সাগুন্তো ও ভ্যালেন্সিয়া শহরের মধ্যে দিয়ে ভিয়া আউগুস্তার প্রাচীন পথের আশেপাশে রোমান যুগের বেশ কিছু স্মারক এখনও চোখে পড়ে। এগুলির মধ্যে সাগুন্তোর দুর্গ (Castillo de Sagunto) সবিশেষ উল্লেখযোগ্য। ১৯৩১ সালে এটি স্পেনের জাতীয় স্মারক (Monumento nacional) ঘোষিত হয়।